लुधियाना। युवक सेवाएं क्लब की तरफ से न्यू राजगुरु नगर में करवाए जा रहे पहले कबड्डी कप में पंजाब की 43 नामी एकेडमियां और क्लब भाग ले रही हैं। इनका हौसला बढ़ाने के लिए डब्ल्यूडब्ल्यूई में अपनी धाक जमाने वाले दि ग्रेट खली पहुंचे। खली ने भारत में ज्यादातर स्पोर्ट्स के प्रफुल्लित होने पर कहा कि हमारी सरकारें सहयोग करें तभी स्पोर्ट्स प्रफुल्लित हो पाएंगी। भारत में बहुत बड़ी कमी यह है कि सरकार से कोई सहयोग नहीं मिल रहा है। खिलाड़ियों को भी कोई फैसिलिटी नहीं दी जा रही। अच्छा खेलने वालों को जॉब्स के अवसर भी बड़ी मुश्किल से मिलते हैं।
रेसलिंग पर खली ने कहा कि आने वाले समय में इसका अच्छा स्कोप रहेगा। जालंधर में उनकी एकेडमी में योद्धा तैयार किए जा रहे हैं, जो उनकी तरह ही भारत का नाम रेसलिंग में रोशन करेंगे। क्लब के प्रधान प्रिंस पांडे ने बताया कि विजेता टीम को एक लाख और सैकेंड रहने वाली टीम को 71 हजार रुपए इनाम दिए जाएंगे। बेस्ट जाफी और रेडर को सोने की अंगूठी से सम्मानित किया जाएगा। इस मौके पर उप प्रधान अमनदीप सिंह, खजांची मनिंदर सिंह, अमन लोपों, अतर राजगढ़, बलदीप चाहल, मिलन गिल भी मौजूद रहे।
hin_Deva hin_Deva